
ΠΟΛΕΟΔΟΜΙΑ 

ΔΙΑΤΑΓΜΑ 

Έγκριση πολεοδομικής μελέτης της πολεοδομικής ενότητας «Σβορώ- 

νος - Ανδρομάχη» της Κοινότητας Σβορώνου και του Δήμου Κατερί¬ 
νης (Ν. Πιερίας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α’) 
όπως τροποποιήθηκε με τό Ν. 1512/1985 (ΦΕΚ 4/Α Τ ) και ειδικότερα 
τα άρθρα 6 (παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων του 
Ταμείου Νομικών» (ΦΕΚ 4/Α') και ειδικότερα το άρθρο 8 παράγρ. 17. 

3. Τις διατάξεις του Ν. Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 9. 

4. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α*) και ειδικότερα τα άρθρα 3, 6 (παρ. 1), 7 8, 9 και 
16 όπως τροποποιήθηκαν με το άρθρο 13 του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (ΦΕΚ 141/Α'). 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α*) και ειδικότερα το άρθρο 23 (παρ. 1). 

6. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής ’Αμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β*). 

7. Την αριθ, Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
τΒ ' ) ' 

8. Τις διατάξεις του από 20.8.1985 π.δ/τος «Πολεοδόμηση και επέ¬ 
κταση οικισμών της χώρας μέχρι 2.000 κατοίκους και τροποποίηση 
του από 24.4.1985 π.δ/τος (ΦΕΚ 181/Δ)», (ΦΕΚ 414/Δ) και ειδικό¬ 
τερα το άρθρο 9 (παρ. Ια). 

9. Την υπ’ αριθ. 48415/1881/27.6.87 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου του Δήμου Κατερίνης και των Κοινοτήτων Σβο¬ 
ρώνου και Περίστασης (Ν. Πιερίας)» (ΦΕΚ 1089/Δ Τ ). 

10. Την υπ’ αριθ. 2124/13.4.1987 απόφαση του Νομάρχη Πιερίας 
(ΦΕΚ 830/Δ787). 

11. Την υπ’ αριθ. 64617/3255/87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας «Σβορώνος - Ανδρομάχη» 
της Κοινότητας Σβορώνου Ν. Πιερίας. 

12. Την υπ’ αριθ. 64616/3254/87 απόφαση του Υπουργού Περι¬ 


βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος του οικισμού Σβορώνου της Κοινότητας Σβο¬ 
ρώνου Ν. Πιερίας». 

13. Την υπ’ αριθ. 49/1987 γνωμοδότηση του Κοινοτικού Συμβου¬ 
λίου Σβορώνου και την υπ’ αριθ. 283/87 γνωμοδότηση του Δημοτικού 
Συμβουλίου Κατερίνης. 

14. Τις υπ’ αριθ. 1/30.7.87 και 1/16.12.87 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Ν. Πιερίας. 

15. Τις υπ’ αριθ. 638/1987 και 371/1988 γνωμοδοτήσεις του 
Συμβουλίου της Επικράτειας, με πρόταση του Αναπληρωτή Υπουργού ' 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας «Σβορώνος - Ανδρομάχη» του Δήμου Κατερίνης και της Κοινότη¬ 
τας Σβορώνου (Ν ; Πιερίας) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων πρασίνου, πάρκου, 
παιδικής χαράς, πλατείας, στάθμευσης αυτοκινήτων, χώρου γυμνασίου 
- λυκείου, παιδικού σταθμού πολιτιστικού κέντρου, αθλητικών εγκατα¬ 
στάσεων, χώρων Έδρας Τοπικής Επιτροπής (ΕΤΕ) όπως οι παραπάνω 
ρυθμίσεις φαίνονται στα τρία (3) χρωματισμένα σχετικά πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθ. 
53038/1988 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3 

1. Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Α επιτρέπεται η χρήση γενικής κατοικίας 
όπως προσδιορίζεται με το άρθρο 5 του Π.Δ/τος 81/1980 (ΦΕΚ 
27/Α’) εκτός από πρατήρια βενζίνης. 

2. Στα τμήματα των οικοδομικών τετραγώνων που χαρακτηρίζονται 
στα ίδια διαγράμματα με το στοιχείο Β και σημειώνονται με μαύρη 
εστιγμένη γραμμή επιτρέπεται η χρήση γενικής κατοικίας όπως προσ¬ 
διορίζεται με το άρθρο 5 του ίδιου ως άνω π.δ/τος. 

3. Τους λοιπούς οικοδομήσιμους χώρους πλην των χώρων ειδικών 
χρήσεων που καθορίζονται με το άρθρο 1 του παρόντος επιτρέπεται η 
χρήση αμιγούς κατοικίας όπως προσδιορίζεται με το άρθρο 4 του ίδιου 
ως άνω π.δ/τος. 

4. Υφιστάμενες χρήσεις που δεν προβλέπονται από τις παραπάνω 
διατάξεις και λειτουργούν νόμιμα κατά τη δημοσίευση του παρόντος, 
παραμένουν. 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο με το άρθρο 
1 του παρόντος επιβάλλεται προκήπιο πλάτους 4 μέτρων όπως φαίνεται 
στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς ί και 
ΙΑ ως εξής: 

Α. Τομέας I. 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) μ 2 . 

2. Κατά περέκκλιση των διαστάσεων της προηγούμενης παραγρά¬ 
φου θεωρούνται άρτια: και οικοδομήσιμα τα οικόπεδα: 

α) τα οποία κατά τη δημοσίευση του παρόντος διατάγματος έχουν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: διακόσια πενήντα (250) μ 2 , 

β) που προκύπτουν ή δήμιουργούνται με την οριστική πράξη εφαρμο¬ 
γής της πολεοδομικής μελέτης εφόσον έχουν: 

Ελάχιστο πρόσωπο: οκτώ (8) μ. και 

Ελάχιστο εμβαδόν: εκατόν είκοσι (120) μ 2 , 

γ) με όποιες διαστάσεις παραχωρήθηκαν από το δημόσιο. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 μ 2 και ελάχιστη διάσταση 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8)· 

6. Κατ’ εξαίρεση της πρόηγουμένης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 μ 2 εφό¬ 
σον η συνολική επιφάνεια ορόφων δεν υπερβαίνει τα 120 μ 2 . Η εξαίρεση 
αυτή έχει εφαρμογή μόνο σε οικόπεδα που έχουν προκύψει από κατά¬ 
τμηση μέχρι την 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των ανεγερθησομένων κτιρίων εννέα 
και μισό (9,5) μέτρα. Σε περίπτωση κατασκευής στέγης το μέγιστο 
ύψος αυτής ορίζεται σε 1,80 μέτρα και η κλίση της μέχρι 35%. 

8. Κάθε εργασία που γίνεται για διαμόρφωση ή τροποποίηση κοινο¬ 
χρήστων χώρων γίνεται μετά από έγκριση της ΕΓΧΑΕ. 

Β. Τομέας ΙΑ. 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) μ 2 . 

2. Κατά περέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα: 


α) τα οποία πατά τη δημοσίευση του παρόντος διατάγματος έχουν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: διακόσια (200) μ 2 , 

β) που προκύπτουν ή δήμιουργούνται με την οριστική πράξη εφαρμο¬ 
γής της πολεοδομικής μελέτης εφόσον έχουν: 

Ελάχιστο πρόσωπο: οκτώ (8) μ. και 

Ελάχιστο εμβαδόν: εκατόν είκοσι (120) μ 2 , 

γ) με όποιες διαστάσεις παραχωρήθηκαν από το δημόσιο. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 μ 2 και ελάχιστη διάσταση 5 μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοτό κάλυψης 70% για οικό¬ 
πεδα εμβαδού μικρότερου των 150 μ 2 εφόσον η συνολική επιφάνεια ορό¬ 
φων δεν υπερβαίνει τα 120 μ 2 . Η εξαίρεση αυτή έχει εφαρμογή μόνα σε 
οικόπεδα που έχουν προκύψει από κατάτμηση μέχρι την 10.3.1982 
αφού αφαιρεθεί το εμβαδόν της εισφοράς σε γη σύμφωνα με το Ν, 
1337/1983. 

7. Μέγιστο επιτρεπόμενο ύψος των ανεγερθησομένων κτιρίων: 
έντεκα (11) μέτρα. Σε περίπτωση κατασκευής στέγης το μέγιστο ύψος 
αυτής ορίζεται σε 1,80 μέτρα και η κλίση της μέχρι 35%. 

8. Κάθε εργασία που γίνεται για διαμόρφωση ή τροποποίηση κοινο¬ 
χρήστων χώρων γίνεται μετά από έγκριση της ΕΠΑΕ. 

Άρθρο 6 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑ&ΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΘΣ 




















ΣΥΝΟΙΚΙΣΜΟΣ ΙΒΟΡΩΝΟΙ νΠΙ ΕΡΙΑΣ' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







